《过秦楼》
明代·曾栋

曙色开晴，轻飔敷暖，日影才经檐角。倦来芳径，且倚阑干，触地新愁粘著。长日如年，可堪恨雨丝丝，梦去漠漠见鸣禽递响，乳莺梳翅，痴愁方觉。

凝望处，初绿呈新，陈柯拆旧，忘了一春归却。不伤花老，只怕花开，解使朱须销铄。宝扇轻摇，乱抛花片教飞，迎风低掠。忍重携素手，骤觉一分瘦落。

作者简介：曾栋，字隆吉。明代江西抚州府临川县腾桥人。生卒年月不详。万历四十四年进士，明朝官员，平定四川土司的叛乱有功，官至布政使。